Det gode vejr er på vej igen allerede fra i morgen mandag. Derfor er det meget passende, at badevandet ved Lønstrup, Nørlev og Skallerup ikke længere er forurenet. Torsdag blev badevandsflaget taget ned på strandene og alt badning blev frarådet efter et alt for højt indhold af kolibakterier i vandet. - Vi ved, det er bakterier, der stammer fra dyrs eller menneskers afføring. Men det seneste analyseresultat viser, at alt er godt igen, fortæller Ole Ørnbøl, der er formand for teknik- og miljøudvalget i Hjørring Kommune. Årsagen til det alarmerende bakterieindhold kendes ikke.  Men nu ryger badevandsflaget op igen i dag.

Opsummering:
Badevandet ved Nørlev, Skallerup og Lønstrup har været forurenet af bakterier, der stammer fra afføring. Men nu er vandet rent igen.